**KVARTALSOPPDRAG :**

**Kort beskrivelse av arbeidsoppdraget :**

Vær konkret og tydelig når du skriver hva du skal utføre. Gjerne avgrens oppgaven

F.eks Morgenstell av en eldre psykisk utviklingshemmet dame, følge henne til frokostbordet. Fordypning i Diabetes Mellitus type 2. Måle fastende blodsukker

**Rammer for oppgaven:**

Her skriver du tiden du bruker på de forskjellige gjøremålene for dagen

**F.eks** Kl 8 – 8.30 Motta rapport og planlegging av dagen

8.30 -8.45 Forberede blodsukkermåling og morgenstell

8.45 – 9 Måle blodsukker

9 – 10 Gjennomføre morgenstell

10 – 10.15 Opprydding og etterarbeid

10.15 -10.30 Rapportering og dokumentering

10.30-15 Pause og skriftlig dokumentasjon

**Finn de mest aktuelle læreplanmål og beskriv kort på *hvilken måte* de er aktuell i forhold til oppgaven du gjennomfører/gjennomførte:**

Gi konkret eks. under hvert mål . Du kan godt skrive oppgaven og så velge ut målene fra fagplanen.

***Innenfor Helsefremmende arbeid:***

**Utføre grunnleggende sykepleie**

f.eks. gjøre gode observasjoner på huden underveis ved stell, utføre gode tiltak som bruk av mild, PH vennlig såpe, vaske og tørke godt spesielt i hudfolder, føtter, bruk av hudvennlig fuktighetskrem, tilpasset fotkrem, ellers stellesalve evt. pudder

***Innenfor Kommunikasjon og samhandling:***

***Innenfor Yrkesutøvelse:***

***Skriv en kort bruker/ pasient informasjon der du har med:***

**F.eks**

Navn: Tora Berg

Alder: 85 år

Sivilstand: Ugift

Yrke (tidligere): Arbeidet ved dagsenter, vevstuen.

Diagnose(r)/Fysiske forhold: Diabetes Mellitus type 2, Grå stær venstre øye. Opr. Høyre øye 98/99, psykisk utviklingshemmet, lett tremordominant Parkinson, hatt tia anfall flere ganger, vært innlagt på sykehus

Medisiner fast:

F.eks. Sinemet 25/100 mg 1 tbl x 3 daglig. Novomix 30 penfill injeksjonsveske 100 E/ml 22 enheter morgen .

Medisiner v/ behov:

Paracet 500 mg 1tbl x 4, Dactacort krem ved sopputbrudd

Naturlige funksjoner: F.eks.Delvis kontinent for urin og avføring. I perioder løs avføring. Er disponert for gjentatte urinveisinfeksjoner.

Ernæring: F.eks Diabetes kost. Ikke risgrøt, sterk krydret mat.

Fysisk og Psykisk pleiebehov: F.eks Gammel dame som trenger hjelp og tilrettelegging i stellesituasjoner. Vasker hender og ansikt selv og noe ellers fremme på overkroppen. Ellers hjelp videre stell og ved dusj. Stelles nedentil i seng. Er disponert for rødhet/ sopp i mavefolde og lysker. Har kombinert do og dusjstol, samt toalettforhøyer.

Bruker rullator inne og transportrullestol ute. Går selv til/fra, men må ha tilsyn evt. følge av personalet.

Måler fastende blodsukker x 1 pr uke samt langtidsblodsukker 1-2 ganger pr år. Har jevnlig fotstell av fotterapeut.

Resurser: Spiser og drikker selv, ikke så fulle glass pga parkinson/skjelving. Bølgedemper i kaffekoppen og ring på middagstallerken. Hører godt, ser dårlig. Har godt språk, kan være lett forvirret i perioder, noe glemsk den senere tid.

Aktuell livssituasjon: Bor på bosenter med 10 andre beboere.

Familienettverk/Sosialt nettverk: Har 1 søster , god kontakt. De besøker hverandre av og til, samt telefonisk kontakt. Ellers god kontakt med primærkontakt, annet personale og medbeboere.

Diverse:

Liker å dra på turer, kafebesøk og prate om kjenninger.

Har senge alarm i seng, har vedtak på dette utfra helse-og omsorgstjenesteloven kap. 9 a.

**SYKDOMSLÆRE:**

Her fordyper du deg i sykdommen(er) du skal ha fokus på

**Dokumenter :**

Her skriver du selve oppgaven. Skriv hva du gjorde, ta med **hva, hvordan og hvorfor.**

**Husk det er begrunnelsen ( hvorfor) som er kunnskapene.**

**Hjelpemidler:** rullator ved innebruk, rullestol ved lengre turer, bølgedemper i kopp

**HMS ( helse,miljø og sikkerhet):** Her gir du korte eksempler på HMS som en rød tråd gjennom oppgaven. F.eks bruk av arbeidsklær fordi. Ivareta god hygiene fordi. Bruke ergonomi ved f.eks å ha seng i riktig arbeidshøyde fordi. God avfallshåndtering fordi. Osv.

**Vurdering:**

Du kan ta for deg et av målene du valgte, utfra dette kan du evaluere deg selv hvis dette er lettere.

Eller så kan du evaluere utfra hele oppgaven.

Hva er du fornøyd med ?

Hva er du mindre fornøyd med ?

Hvis du måtte endre planen- hva skjedde og hvorfor?

Hva tenkte du – hva følte du ?

Hva har du lært / erfart ? ( er det noe du kunne gjort annerledes?)